Rikunarita-ORG/Wikinium huggingface dataset:
# Metal

Cubu metálicu d'estañu
Un **metal** es un material con capacidá pa conduddil calol y eletricidá. Están tos apeñusgáus ena mesma parti la tabra periódica. Tienin de 1 a 3 eletronis de valencia, juendu los sus átumus pocu eletronegativus y tuviendu una baja nirgía de ionización.

Los metalis tienin angunas propiedáis físicas polas que se destacan. Puein sel brillantis, tenel alta densidá, sel ductis y maleabris, tenel un puntu de fusión altu, sel durus y sel güenus condutoris de la calol y la eletricidá.

Tienin estas propiedáis pol jechu de que los eletronis esterioris están atilláus namás qu'una mijina a los átumus, jormandu una aspeci de mari que los baña a tòs (vel semicondutol), lo que se conoci comu atiju metálicu.

Los metalis puein jormal aliacionis entre ellus y ellus y se crassifican sigún la su densidá en:

* Ultraligerus: Densidá en g/cm³ menol que 2. Los mas comunis d'esti tipu son el magnesiu y el beriliu.
* Ligerus: Densidá en g/cm³ menol que 4,5. Los más comunis d'esti tipu son el aluminiu y el titaniu.
* Pesáus: Densidá en g/cm³ mayol que 4,5. Son la juerza tolos metalis.

## Metalis

* Calciu.
* Plomu.
* Cobaltu.
* Cobri.
* Jierru.
* Manganesu.
* Níquil.

### Otrus artículus

* Tabra periódica
# Federico García Lorca

| Federico García Lorca |
| --- |
|  |
| Información pressonal |
| Nombri de nacencia |
Federico del Sagrado Corazón de Jesús García Lorca |
| Nacencia |
5 de juñu de 1898 Fuente Vaqueros (España) |
| Muerti |
19 d'abostu de 1936 Víznar (España) |
| Causa de muerti |
Heriúra por arma de hueu y tiroteo masivo |
| Sepoltura | *valor desconocido* |
| Residencia |
Graná |
| Nacionalidá |
Española |
| Lengua materna |
Castellanu |
| Familia |
| Pairis |
Federico García Rodríguez Vicenta Lorca Romero |
| Collera | * Emilio Aladrén (1925-1927)
* Rafael Rodríguez Rapún (1935)
 |
| Educación |
| Educau en | * Universidad de Granada
* Facultad de Filosofía y Letras de la Universidad de Granada (Estudios literarios; desde 1915)
 |
| Información prehessional/profissional |
| Oficiu |
Director de escena, letrista, dramaturgo, poeta, escrevienti, componeol, mánager de teatro, dibujante, tocaol y libretista |
| Cargus acupaus |
Mánager de teatro (1932-1936) |
| Empreaol |
La Barraca |
| Movimientu |
Generación del 27 |
| Género |
Teatru y arti |
| Estrumentu |
Pianu |
| Hirma |  |
|

**Federico García Lorca** hue un poeta español que tuvu la su nacéncia en Fuente Vaqueros (província de Graná), el 5 juñu de 1898. Eicó la su via a la literatura, especialmenti a la poesia. En 1936 espena assessinau a manus d'elementus franquistas duranti la Guerra Cevil española, quandu tinia 38 añus, pola su afiniá al Frenti Populal i por sel omosessual.

## Obras

### Poesia

* *Impresiones y paisajes* (1918)
* *Libro de poemas* (1921)
* *Oda a Salvador Dalí* (1926)
* *Romancero gitano* (1928)
* *Poeta en Nueva York* (1930)
* *Poema del cante jondo* (1931)
* *Llanto por Ignacio Sánchez Mejías* (1935)
* *Seis poemas galegos* (1935)
* *Diván del Tamarit* (1936)
* *Sonetos del amor oscuro* (1936)

### Teatru

* *Mariana Pineda* (1927)
* *La zapatera prodigiosa* (1930)
* *Retablillo de Don Cristóbal*
* *El público* (1930)
* *Así que pasen cinco años* (1930)
* *Amor de don Perlimplín con Belisa en su jardín* (1933)
* *Bodas de sangre* (1933)
* *Yerma* (1934)
* *Doña Rosita la soltera o el lenguaje de las flores*
* *La casa de Bernarda Alba* (1936)

## Atijus p'ahuera

* En Commons ai conteníu multimedia sobre **Federico García Lorca**.
# Rembrandt

| Rembrandt |
| --- |
|  |
| Información pressonal |
| Nombri de nacencia |
Rembrandt Harmenszoon van Rijn |
| Nacencia |
15 de jullu de 1606 Leiden (Provincias Unidas de los Países Bajos) |
| Muerti |
4 d'otubri de 1669 Ámsterdam (Paisis Baxus) |
| Sepoltura |
Westerkerk |
| Familia |
| Pairis |
Harmen Gerritszoon van Rijn Neeltje Willemsdr. Zuytbrouck |
| Cónyugi |
Saskia van Uylenburgh (1634-1642) |
| Collera | * Geertje Dircx (1643-1649)
* Hendrickje Stoffels (1647-1663)
 |
| Educación |
| Educau en | * Stedelijk Gymnasium Leiden
* Universidad de Leiden (Numeración de las artes; 1620-1621)
 |
| Información prehessional/profissional |
| Oficiu |
Pintol (1625-1669), dibujante, grabador, coleccionista de arte, aguafuertista, coleccionista, artista visual, antiguo maestro, grabador, marchante de arte y artista |
| Ária |
Pintura |
| Añus ativu |
1625-1669 |
| Movimientu |
Siglo de oro neerlandés |
| Génerus |
Retrato pictórico, pintura religiosa, pintura mitológica, escena de género, pintura de historia, autorretrato, pintura del paisaje, retratu, Tronie, bodegón, vanitas, hunting still life, mythological art y winter landscape |
| Hirma |  |
|

**Rembrandt van Rijn** hue un famosu pintol i artista neerlandés.

Tuvu nacéncia el 15 júliu de 1606, en Leinden. En 1631 hue a vivil a Ámsterdam, ya que albonda genti d'allí via oyiu al tentu él debiu a la su fama. Combó una mujel llamá Saskia van Uylenberg. Tuvun quatru zagalis, pero tres espenarun aína. Endespues que Saskia espenara, Rembrandt vivió con una mujel llamá Hendrickje Stoffels, la cual era la su sirvienti, i tuvun una zagala llamá Cornelia. Rembrandt espenó en Amsterdam el 4 outubri de 1669.

La guardia notulna, un famosu cuairu pintau pol Rembrandt.
Rembrandt pintó abondus cuairus famosus. Angunus d'ellus son mu grandis i algotrus mu escurus i ahuncaus. Era tan güen pintol, que abondus d'estus cuairus hazin que la henti se sienti cumu si tomaran parti eno que está acaeciendu. Los cuairus de Rembrandt puein sel vistus en famosas galerías d'arti por tol mundu.

## Atihus

* En Commons ai conteníu multimedia sobre **Rembrandt**.
* Datos: Q5598
* Multimedia: Rembrandt / Q5598
* Citas célebres: Rembrandt
# Ríu Gangis

Atardecía nel Gangis.
El **ríu Gangis** o **Tanga** —ena idioma sáscrita i ena huerça delas lenguas indias, *gáṅgā*, que senifica 'vai, vai', es dizil, 'que se muevi con ligereza'; ena escreviúra devánagari, गंगा; nel sistema IAST de trasliteración, *gaṅgā*— es un ríu assitiau nel sucontinenti indiu que discurri pol meyu dela India i de Bangladés. El ríu, de 2525 km, tien nacencia ena parti ocidental dela sierra'l Imalaya, nel estau indiu de Uttarakhand, i ahila pal sul i pa salienti por mé delos plaus i tierras úmidas d'alreol dél propiu i del Indu. Endispués d'entral-si en Bengala Ocidental, se separa n'otrus dos ríus: el Hooghly, o Adi Ganga, que s'aboca ena baía de Bengala, cerquina dela isla Sagal; i el Padma, que discurri por Bangladés, i s'ajunta al Meghna, muriendu mesmu ena baía de Bengala. L'abocaúra, ala qu'allega tamién el Brahmaputra, horma'l delta del Gangis, el delta más grandi'l mundu, conocíu comu los "Sundarbans" ('*los bosquis lindus*'), región enllenita d'alameas mu espesas andi vivi'l tigri de Bengala.

Mapa'l cussu'l Gangis.

Alreol del Gangis vivin unus pocus de cientus de millonis de pressonas (quasi qu'una de cada dies del mundu, concretamenti). L'induísmu lo considera'l ríu más sagrau'l mundu i ca añu millonis de pressonas acuyin pa él pa bañal-si enas sus aguas, mesmu pa moril, en creyendu qu'assina podrán compretal el ciclu dela rencarnación. No estanti, es unu delos ríus más enguarraus del mundu i echa al Oceanu Índicu una hartá de restus contaminantis.